《醉桃源（昌甫有曲，名之濯缨，因和）》
宋代·韩淲

残春风雨绕檐声。山空分外鸣。闲来落佩倒冠缨。尚余亲旧情。

人不见，句还成。又听求友莺。濯缨一曲可流行。何须观我生。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。